Parres

Parres ye un conceyu d'Asturies. Llenda'l norte con Caravia y Ribeseya, al este con Cangues d'Onís, al oeste con Piloña y Colunga y pel sur con Amieva y con Ponga. Tien una superficie de 126,08 km² y una población de .

 Xeografía 
El tarrén de Parres ye mui montañosu y abruptu, con pequeños valles orientaos en toles direiciones. Dientro de la rede de montes del conceyu, hai que comentar qu'ésta ye lo que se pue dicir mui complicada, pola variedá de cordales y picos grandes y pequeños qu'ocupen el conceyu. Pel norte apaecen una serie de cumales y xerres que faen d'éstes una parte mui carauterística d'Asturies, como son la xerra del Sueve col picu Pienzu a la cabeza (1.159 m), la xerra de Llavayos, la de Calabréz y el picu Moru nel estremu Noreste. Na parte central cabe destacar la suavidá de la zona, ya qu'anque haya una pequeña ondulación ye la parte menos abrupta del conceyu. Nel sur hai que destarcar la mota Cea y Cetín (1.134 m).

 Parroquies 

 Hidrografía 
La rede hidrográfica tamién ye importante, teniendo'l conceyu dos grandes ríos como son el de Piloña, separtáu casi pola metá del conceyu, trescurriendo de oeste a este ya inclináu al este; y el Seya, el ríu más causalosu de la zona, que reparte les sos agües ente Cangues d'Onís y Parres y que desemboca nel mar Cantábricu na vecina Ribeseya. Ye por otra parte elementu llimítrofe pel oriente del conceyu.

 Fauna y flora 
La vexetación del conceyu tamién ye variada destacando matos na alta montaña, asina como pinos, fayes, ocalitos, carbayos y ablanos fresnos. La fauna principal ta representada sobre too na trucha, el reu, l'esguín y el salmón na so rede hidrográfica. Ente la fauna terrestre alcontramos  raposos,  melandros,  fuines,  xabalinos,  corcios y  venaos, asina como asturcones, caballu ésti autóctonu que ca vegada ta en mayor regresión. Les aves más vistes son les pegues,  miruelles,  cuervos y  ferres,  águiles, utres,  curuxos y una montonera de  raitanes o papinos, variu pintos.

 Economía 
+Emplegaos nos diversos sectores económicos (añu 2009)Númberu de trabayadoresTantu por cientuTOTAL2.097100Agricultura, ganadería y pesca21210,11Industria1899,01Construcción25512,16Servicios1.44168,72* Datos tomaos del Anuariu Estadísticu d'Asturies 2009, SADEI

+Usos del suelu del conceyu (añu 2009)UsuSuperficie (km²)Tierres de llabrantíu2,07Praderíes42,30Terrenu forestal57,17Otros usos (industrial, residencial, tierra ermo...)24,54* Datos tomaos del Anuariu Estadísticu d'Asturies 2009, SADEI

+Carauterístiques del sector primariu (añu 2009)Ganaderíes de bovín280Cabeces de ganáu bovín6.199Cabeces de ganáu ovín1.390Cabeces de ganáu cabrín521Ganaderos con cuota llechera27Quilos de cuota llechera4.562.051Metros cúbicos de madera valtao 409* Datos tomaos del Anuariu Estadísticu d'Asturies 2009, SADEI

 Ver tamién 

 Referencies 

 Enllaces esternos 
 Páxina del Ayuntamientu de Parres 

*